• •

|  |
| --- |
|  |

• •

## Váš list číslo/zo dňa Naše číslo Vybavuje/kl. Bratislava

# Vec

**Schválenie dočasného uskladnenia tovaru na inom mieste než je priestor na dočasné uskladnenie**

Colný úrad ............... ako príslušný colný úrad v súlade s ustanovením § 9 ods. 1 a ods. 3 písm. a) zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov posúdil žiadosť ..................... podanú právnickou osobou ................................. a v súlade s ustanovením čl. 22 ods. 3 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie v znení neskorších zmien a doplnkov (ďalej len „Colný kódex“) vydáva toto

**rozhodnutie.**

Colný úrad ............... po posúdení žiadosti ..................... podanej právnickou osobou ................... a na základe ustanovenia čl. 147 ods. 1 Colného kódexu v spojení s ustanovením čl. 115 delegovaného nariadenia Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu únie v znení neskorších zmien a doplnkov (ďalej len „Delegované nariadenie“) schvaľuje dočasné uskladnenie tovaru na inom mieste než je priestor na dočasné uskladnenie v priestoroch / na mieste (presná špecifikácia priestorov / miesta, t. j. presná adresa a presná lokalizácia skladu, miestnosti, umiestnenia tovaru)

................................................................................................................................................................................

.........................................................................................................................................................................................

.........................................................................................................................................................................................

Dočasné uskladnenie tovaru:

* druh tovaru: ................................................
* počet balení: ...............................................
* hrubá hmotnosť: ..........................................
* č. MRN / RDT: ............................................
* faktúra č.: ....................................................
* záruka: ........................................................

K uplatňovaniu tohto povolenia pre dočasné uskladnenie tovaru na inom mieste ako je priestor na dočasné uskladnenie stanovuje Colný úrad ............. nasledujúce podmienky:

1. V zmysle ustanovenia čl. 147 ods. 2 Colného kódexu je možné dočasne uskladnený tovar podrobiť iba takým úkonom, ktoré sú určené na jeho zachovanie v nezmenenom stave bez toho, aby sa menil jeho vzhľad alebo technické vlastnosti.
2. Držiteľ povolenia je v zmysle ustanovenia čl. 147 ods. 3 Colného kódexu povinný plniť povinnosti, ktoré vyplývajú z dočasného uskladnenia tovaru a zabezpečiť, aby dočasne uskladnený tovar nebol odňatý spod colného dohľadu.
3. Colný dlh, ktorý by mohol vzniknúť, musí byť na základe ustanovenia čl. 148 ods. 2 písm. c) Colného kódexu zabezpečený, a to v súlade s ustanovením čl. 89 Colného kódexu, niektorou z foriem uvedených v ustanovení čl. 92 Colného kódexu.
4. Schválené miesto pre dočasné uskladnenie tovaru sa v súlade s ustanovením čl. 117 písm. a) Delegovaného nariadenia nesmie využívať na účely maloobchodného predaja.
5. Ak uskladnený tovar predstavuje nebezpečenstvo, alebo je pravdepodobné, že poškodí iný tovar, alebo si vyžaduje osobitné priestory z iných dôvodov, v zmysle ustanovenia čl. 117 písm. b) Delegovaného nariadenia schválené miesto pre dočasné uskladnenie tovaru musí byť osobitne vybavené na uskladnenie takéhoto tovaru.
6. Schválené miesto pre dočasné uskladnenie tovaru prevádzkuje v súlade s ustanovením čl. 117 písm. c) Delegovaného nariadenia výlučne držiteľ tohto povolenia.
7. V súlade s ustanovením čl. 115 ods. 2 písm. b) Delegovaného nariadenia musí žiadateľ zabezpečiť, aby bolo colné vyhlásenie na prepustenie tovaru do navrhovaného colného režimu podané najneskôr do troch dní po predložení predmetného tovaru.
8. Ak z nejakého dôvodu nemožno tovar ponechať v dočasnom uskladnení, prijme colný úrad všetky nevyhnutné opatrenia, aby upravil postavenie tovaru v súlade s ustanoveniami čl. 197, 198 a 199 Colného kódexu.

**Odôvodnenie**

Dňa ................ bola doručená Colnému úradu ................ žiadosť o schválenie dočasného uskladnenia tovaru na inom mieste ako je priestor na dočasné uskladnenie. Dočasne uskladnený tovar môže byť v súlade s ustanovením čl. 147 ods. 1 Colného kódexu uskladnený len v priestoroch na dočasné uskladnenie v súlade s ustanovením čl. 148 Colného kódexu alebo v opodstatnených prípadoch aj na iných miestach, ktoré určil alebo schválil colný úrad.

Vzhľadom na to, že Colný úrad .................... po posúdení žiadosti a preverení všetkých dostupných informácií dospel k záveru, že boli splnené všetky zákonné podmienky pre schválenie dočasného uskladnenia tovaru na inom mieste než je priestor na dočasné uskladnenie a zároveň je schopný vykonávať colný dohľad bez toho, aby musel zaviesť administratívne opatrenia, ktoré sú z hľadiska príslušných ekonomických potrieb neprimerané, rozhodol tak, ako je uvedené vo výrokovej časti tohto rozhodnutia.

**Poučenie**

Na základe ustanovenia čl. 44 Colného kódexu v spojení s ustanovením § 54 ods. 1 a ods. 2 zákona č. 71/1967 Zb. o správnom konaní (správny poriadok) v znení neskorších predpisov je možné podať odvolanie v lehote 15 dní odo dňa oznámenia tohto rozhodnutia na Colný úrad.............

V súlade s ustanovením čl. 45 ods. 1 Colného kódexu podanie odvolania nemá odkladný účinok na vykonateľnosť napadnutého rozhodnutia.

.................................................

hodnosť, titul, meno a priezvisko

riaditeľ Colného úradu ..........